Diari Oficial de la Generalitat Valenciana


Sumari del DOGV 2553, del 18-07-1995 (1995/835484)

ORDRE de 4 de maig de 1995, de la Conselleria d'Educació i Ciència, per la qual s'autoritza a impartir ensenyaments de música de grau elemental, i algunes assignatures de grau mitjà del Pla 66, i a canviar la seua denominació i la titularitat, al centre Escuela de Música de Gandia.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/05/04/(5)/dof/vci/html**

### Dades del document

Número de DOGV
:   2553

Data del DOGV
:   18-07-1995

Secció del DOGV
:   DISPOSICIONS GENERALS

Número del document
:   1995/835484


Data del document
:   04-05-1995

Organisme emissor
:   Conselleria de Educació i Ciència

Tipus de document
:   Ordre

Correcció d'errades

ORDRE de 4 de maig de 1995, de la Conselleria d'Educació i Ciència, per la qual s'autoritza a impartir ensenyaments de música de grau elemental, i algunes assignatures de grau mitjà del Pla 66, i a canviar la seua denominació i la titularitat, al centre Escuela de Música de Gandia.   
El representant de la titularitat del centre Escuela de Música de Gandia ha iniciat l'expedient en què sol·licita l'autorització per a impartir ensenyaments de grau elemental corresponents al nou sistema educatiu, i ampliació d'algunes assignatures de grau mitjà del pla que s'extingeix, i a canviar de denominació i de titular del centre.  
L'Escuela de Música de Gandia fou classificada com a centre no oficial reconegut pel Decret 79/1987, de 9 de juny del Govern valencià.  
L'Ordre de 4 de febrer de 1992, del conseller de Cultura, Educació i Ciència autoritzà el centre per a impartir ensenyaments de 5é. curs de Piano, 4t. curs de Flauta i 4t. curs de Clarinet, corresponents al 1r. curs del grau mitjà.  
El canvi de titularitat s'ha fet mitjançant escriptura pública atorgada davant del notari, en la qual el nou titular se subroga en tots els drets i obligacions del centre davant de l'administració.  
Vista la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28.04.92) pel qual s'estableixen els requisits mínims dels centres que imparteixen ensenyaments artístics i el Reial Decret 321/1994, de 25 de febrer, sobre autorització a centres docents privats per a impartir ensenyaments artístics.  
Atés que dels informes inclosos en l'expedient es dedueix que el centre compleix els requisits establits en la disposició transitòria 2 de l'esmentat Reial Decret 389/1992, de 15 d'abril, per tal d'accedir a allò que sol·licita.  
Fent ús de les atribucions que em confereix l'article 35 de la Llei de Govern valencià,  
ORDENE  
Autoritzar al centre no oficial reconegut d'ensenyaments musicals Escuela de Música de Gandia, amb número de codi 29006667, la reclassificació com a centre autoritzat d'ensenyaments musicals de grau elemental amb les especialitats, nova denominació, nova titularitat i capacitat que a continuació s'indiquen:  
- Denominació específica anterior: Escuela de Música.  
- Denominación específica que s'autoritza: Maestro Valdovín.  
- Titularitat anterior: Sociedad Círculo Artístico Musical.  
- Nova titularitat: Escola de Música de Gandia, Cooperativa Valenciana.  
- Localitat: Gandia.  
- Província: València.  
- Nombre de codi: 86649779  
- Ensenyaments que s'autoritzen: grau elemental de música amb les següents especialitats: Piano, Guitarra, Violí, Violoncel, Flauta, Oboé, Clarinet, Saxòfon, Trompeta, Tuba i Percussió.  
- Nombre total de llocs escolars: 80   
Segon  
Autoritzar també a l'esmentat centre per a impartir, provisionalment i fins a la seua extinció d'acord amb el calendari vigent d'aplicació de la Logse, les següents assignatures de grau mitjà del Pla 66: 5é curs de Solfeig i 2n. curs de Conjunt Coral.  
Tercer  
El centre tindrà plenes competències acadèmiques en totes les matèries corresponents al nou sistema educatiu que s'autoritza.  
Quart  
Així mateix, el centre també tindrà de plenes facultats acadèmiques pel que fa als ensenyaments de grau elemental del pla que s'extingeix, autoritzats pel Decret 79/1987, de 9 de juny.  
Quant a les assignatures de grau mitjà del Pla 66, que el centre té autoritzades i les que se li autoritzen, aquest mantindrà les mateixes competències que com a centre no oficial reconegut li corresponien.  
Cinqué  
Aquesta autorització esdevindrà efectiva des de l'inici del curs acadèmic 1993/94.  
Sisé  
El centre quedarà adscrit, a efectes purament administratius, al Conservatori Elemental de Música de Cullera (número de codi 48701337).  
Seté  
Qualsevol modificació dels termes de la present ordre requerirà la preceptiva autorització de l'administració educativa.  
DISPOSICIó ADDICIONAL  
La present ordre comporta les corresponents inscripcions en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, pot interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Prèviament a la interposició del recurs, caldrà comunicar-ho al conseller d'Educació i Ciència, tal com exigeix l'article 110.3 de la Llei 30/1992.  
València, 4 de maig de 1995  
El conseller d'Educació i Ciència,  
JOAN ROMERO I GONZáLEZ


Còpia Permalink ELI